Здравейте, наскоро придобихме помещение със статут “стая-кантора”, което се намира в стара сграда-етажна собственост. При ремонт открихме , че канала на тоалетната е запушен и се налага подмяна на тръбата, но съседката отдолу не позволява да се ремонтира в нейното помещение.  

Какво трябва да предприемем, за да си осигурим достъп до канализационната тръба, за да я подменим?




Ремонт на канал в етажна собственост
====================================

 

Здравейте, Илиана Иванова,


собствениците в етажна собственост са длъжни съгласно чл. 6, ал. 1, т. 12 от ЗУЕС да осигурят достъп в своя самостоятелен обект или в част от него за извършване на необходимите проучвателни, проектни, измервателни, строителни и монтажни работи, свързани с поддържане, ремонт, реконструкция, преустройство, основен ремонт или основно обновяване на общи части или на други помещения и за проверка на състоянието на инсталациите и на конструктивните елементи на сградата. За целта можете да поставите въпроса пред управителя на етажната собственост с цел свикване на общо събрание за взимане на съответното решение.  

В съответствие с чл. 195, ал. 5 от ЗУТ – кметът на общината може да задължи със заповед собствениците да ремонтират канализационни съоръжения, както и да извършат необходимите работи в интерес на здравеопазването и хигиената на гражданите.


Поздрави, 


адв. Николина Митова  

0898 303092


